09/07/2020 | Administración LocalMancomunidades
Mancomunidade de Municipios da Comarca de Ordes
Bolsa de emprego para a contratación de traballadores sociais

O obxecto das presentes Bases é regular a realización de probas para a selección doas persoas integrantes dunha Bolsa de Emprego de traballadores/as sociais, para os efectos da cobertura excepcional dunha necesidade de traballadores/as sociais no Departamento de Servizos Sociais da Mancomunidade de Ordes. A vixencia da bolsa será de 4 anos. O procedemento selectivo para o acceso á Bolsa de Emprego será o concurso.3.1. Para tomar parte neste concurso será necesario que as persoas aspirantes reúnan na data de terminación do prazo de presentación de solicitudes os seguintes requisitos: a) Ser de nacionalidade española ou dun estado membro da Unión Europea, nos termos previstos, neste último caso no artigo 57.1 do Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público. b) Ter cumpridos os 16 anos de idade e non exceder, no seu caso, a idade máxima de xubilación forzosa. c) Estar en posesión da Diplomatura de Traballo Social ou Grao de Traballo Social. No caso de titulacións obtidas no estranxeiro deberase estar en posesión da credencia que acredite a súa homologación. d) Posuír a capacidade funcional para o desenvolvemento das funcións. e) Non ter sido separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionariado, ou para exercer funcións similares ás que desenvolvían no caso de persoal laboral, no que tivera sido separado/a ou inhabilitado/a. No caso de ser nacional doutro estado, non atoparse inhabilitado/a ou en situación equivalente non ter sido sometido/a a sanción disciplinaria ou equivalente que impida, no seu estado, nos mesmos termos o acceso ao emprego público. f) Dispoñer de carné de conducir B1. h) Non estar incurso/a en causas de incompatibilidade de conformidade co disposto na Lei 53/1984, do 26 de decembro, de Incompatibilidades do Persoal ao Servizo das Administracións Públicas.3.2. Tanto os anteriores requisitos como os méritos que se aleguen para a valoración do concurso deberán cumprirse ou estar en condicións de cumprir na data de finalización do prazo de presentación de instancias.4.1. As solicitudes para tomar parte no procedemento, conforme ao modelo que figura como Anexo I das presentes bases, dirixiranse á Mancomunidade de Ordes, e presentaranse no Rexistro xeral da Mancomunidade, en horario de oficina (de 9.00 a 14.00 horas), no prazo de 10 días hábiles, contados a partir do día seguinte ao da publicación do anuncio da convocatoria no Boletín Oficial da Provincia.4.2. As solicitudes tamén se poderán presentar por calquera das formas previstas na Lei 39/2015, de 1 de outubro, do Procedemento Administrativo Común das Administracións Públicas.4.3. Xunto coa solicitude as persoas aspirantes deberán achegar a seguinte documentación en documento orixinal ou copia debidamente cotexada: ∙ DNI, pasaporte ou documento de identificación. ∙ Título de diplomado/a en traballo social ou grao de traballo social. ∙ Informe de vida laboral para os efectos de valoración de méritos e contratos de traballo. ∙ Títulos acreditativos de realización de cursos, xornadas, congresos para os efectos de valoración dos méritos. Os cursos deberán ser impartidos ou homologados por algunha administración pública. ∙ Permiso de conducir. ∙ No seu caso, acreditación do coñecemento de galego nivel CELGA 4.4.2. Na instancia a persoa interesada fará constar os méritos que reúne, daqueles que puntúan segundo o Baremo de Méritos da Convocatoria, acompañados da documentación que os xustifiquen, conforme sinala o Anexo I (modelo de instancia). Non se terá en conta ningún mérito que non se acredite no momento de presentación de instancias. As persoas aspirantes quedan vinculadas aos datos que fixeran constar na súa solicitude podendo unicamente demandar a súa modificación mediante un escrito motivado dentro do prazo de presentación de instancias. Rematado o prazo de presentación de solicitudes, a Presidencia ditará, no prazo máximo de 5 días hábiles, a resolución de aprobación provisional da listaxe de persoas admitidas e excluídas, con indicación, se é o caso, das causas de exclusión, e outorgando o prazo de dez días hábiles, a contar dende o seguinte ao da publicación da dita resolución, para presentaren as reclamacións oportunas ou emendaren os defectos existentes, nos termos do artigo 68 da Lei 39/2015, de 1 de outubro, do Procedemento Administrativo Común das Administracións Públicas. De non existir persoas excluídas, aprobarase con carácter definitivo a listaxe de persoas admitidas. Esta resolución será obxecto de publicación no Boletín Oficial da Provincia da Coruña, no taboleiro de edictos do Mancomunidade de Ordes e na páxina web da Mancomunidade. Logo de transcorrer o prazo de emenda de defectos, a Presidencia aprobará definitivamente a lista de persoas admitidas e excluídas. Nesta resolución determinarase a composición do tribunal para puntuar os méritos achegados. Esta resolución publicarase no Boletín Oficial da Provincia, no taboleiro de anuncios da Mancomunidade e na páxina web.6.1. O tribunal será designado pola Presidencia, en virtude das atribucións conferidas a esta pola Lei Reguladora das Bases de Réxime Local.6.2. A composición do tribunal deberá axustarse aos principios de imparcialidade e especialidade técnica.6.3. Para a válida constitución do tribunal, para os efectos da celebración de sesións, deliberacións ou toma de acordos, requirirase a asistencia de Presidencia e Secretaría, ben titulares ou suplentes, así como a metade dos seus membros.6.4. Os membros do tribunal absteranse de intervir e comunicarano á autoridade que convoca cando concorra algunha das circunstancias previstas no artigo 23.2 da Lei 40/2015, do 1 de outubro, de Réxime Xurídico do Sector Público. As persoas aspirantes poderán recusar aos membros do tribunal cando concorran aquelas circunstancias.6.5. Correspóndelle ao tribunal interpretar as presentes bases e resolver as cuestións xurdidas no desenvolvemento do concurso de méritos.7.1. Desenvolvemento do proceso. O proceso consistirá nunha fase de concurso.7.1.1. Fase de concurso. Consistirá na valoración polo tribunal dos seguintes méritos que se relacionan neste apartado e coa puntuación que se especifica. En ningún caso serán obxecto de valoración os méritos non achegados pola persoa candidata no momento da presentación da solicitude ou sen unha axeitada acreditación.1. Experiencia profesional, ata un máximo de 10 puntos, segundo a seguinte ponderación: a) Polos servizos prestados como traballador/a social na administración pública en servizos sociais comunitarios básicos: 0,40 puntos por mes completo. b) Polos servizos prestados como traballador/a social na administración pública en servizos comunitarios específicos ou servizos sociais especializados: 0,20 puntos por mes completo. c) Polos servizos prestados como traballador/a social na empresa privada 0,10 puntos por mes completo, en xornada completa. O cómputo dos meses farase por meses completos, non se puntuarán fraccións e seguirase o establecido no informe de vida laboral. A acreditación de todos os méritos realizase mediante os correspondentes certificados de servizos ou de empresas expedidos en todo caso polas entidades correspondentes. Presentaranse en orixinal ou copia compulsada e unicamente se terán en conta os méritos alegados que se acompañen do correspondente documento acreditativo. A experiencia laboral deberá acreditarse mediante certificación expedida polos organismos oficiais, copia dos contratos de traballo e as súas prórrogas, no seu caso, ou calquera outro admitido en dereito. Deberase achegar obrigatoriamente xunto co resto da documentación acreditativa o informe de vida laboral actualizado o día de presentación de instancias e expedido pola TGSS. Para a valoración da experiencia profesional a persoa aspirante deberá achegar a documentación necesaria para que quede acreditado o posto de traballo desempeñado, a categoría profesional, a duración da contratación, o tipo de xornada e as funcións ou cometidos. Non serán obxecto de valoración os contratos que non figuren no certificado de vida laboral expedido pola TGSS nin cando non se achegue ao expediente esta certificación xunto cos contratos correspondentes e os méritos que se alegan.2. Cursos, ata un máximo de 5 puntos. Valorarase a realización de cursos, xornadas, congresos. de formación e perfeccionamento en materias relacionadas coas tarefas da praza convocada sempre que estean relacionados co obxecto da convocatoria: De 10 a 20 horas: 0,10 puntos por curso. De 20 a 40 horas: 0,20 puntos por curso. De 41 a 80 horas: 0,40 puntos por curso. De 81 a 300 horas: 0,75 puntos. - Por cursos de experto universitario, especialización ou mestrado superior a 300 horas: 1 punto.7.1.2 Proba de coñecemento da lingua galega: Para o caso de que as persoas aspirantes non acrediten estar en posesión do certificado de lingua galega (Celga 4) ou validación do mesmo nivel, deberán superar unha proba de coñecemento da lingua galega consistente nunha tradución directa e inversa dun texto en castelán e galego. O exercicio cualificarase como apto ou non apto. Cualificación final.7.2. A cualificación final das persoas aspirantes será a suma dos puntos obtidos na fase de concurso. No caso de empate este resolverase en sorteo público ante o tribunal. Para tal efecto, o tribunal configurará unha proposta de relación das persoas aspirantes por orde decrecente de puntuación que será elevada á Presidencia.7.3. Publicidade do procedemento selectivo. As presentes bases e o anuncio da convocatoria serán publicados no Boletín Oficial da Provincia, no taboleiro de edictos e na páxina web da Mancomunidade de Ordes. Unha vez comezado o proceso selectivo os anuncios deberán facerse públicos polo tribunal na páxina web da Mancomunidade así como no taboleiro de edictos da Mancomunidade. A Presidencia ditará o Decreto de creación da Bolsa de Emprego en base á relación proposta polo tribunal. A Bolsa de Emprego será obxecto de publicidade no taboleiro de edictos, na páxina web da Mancomunidade e no Boletín Oficial da Provincia da Coruña. As sucesivas modificacións da Bolsa de Emprego só serán obxecto de publicidade na páxina web da Mancomunidade. A constitución da Bolsa de Emprego non crea ningún dereito a favor das persoas integrantes desta, salvo a do seu chamamento polo orde establecida en función da puntuación obtida no proceso selectivo.9.1. Procedemento administrativo. O expediente do procedemento administrativo estará integrado pola seguinte documentación: a) Informe do servizo xustificando a existencia excepcional dunha necesidade de persoal de traballo social, así como outras esixencias para o nomeamento do persoal interino dispostas tanto pola lexislación local como pola lexislación orzamentaria do Estado. b) Informe xurídico e informe de fiscalización. c) Certificación da existencia de crédito. d) Informe do Departamento de Servizos Sociais sobre o desenvolvemento dos chamamentos, que incorporará a dilixencia da data, horas e respostas recibidas ás chamadas. d) Decreto da Presidencia de nomeamento como persoal interino da persoa proposta.9.2. Regulación do funcionamento da Bolsa.9.2.1. Réxime xeral. Será chamada en primeiro lugar a persoa que ocupe o primeiro lugar da relación da Bolsa de Emprego, agás que renuncie ou non conteste, en cuxo caso pasarase á seguinte candidata e así sucesivamente. O persoal interino nomeado mediante este procedemento cesará cando cese a razón xustificativa que motivou o seu nomeamento.9.2.2. Desenvolvemento dos chamamentos. O chamamento realizarase vía telefónica. Cada comunicación implicará un máximo de dúas chamadas por aspirante, que se realizarán en horario de 8 a 15 horas e unicamente en días laborais. Entre cada unha destas chamadas deberá transcorrer un mínimo de 3 horas. De non ser posible a comunicación ou non contestar esta no prazo dun día hábil dende a realización da comunicación pasarase ao seguinte aspirante. No expediente administrativo correspondente deberá constar a dilixencia que reflicte a data, horas de chamadas telefónicas, así como a resposta que se recibira. Para a correcta localización das persoas candidatas, as persoas participantes na Bolsa están obrigadas a comunicar por escrito calquera variación do número de teléfono sinalado.9.3. Documentación que debe achegar a persoa proposta. A persoa proposta achegará no prazo de dous días hábiles desde o chamamento os documentos seguintes: 1. Certificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto.2. Declaración xurada de non ter sido separada mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial.3. No suposto de ser nacional doutro Estado, declaración xurada ou promesa de non atoparse inhabilitada ou en situación equivalente nin ter sido sometida a sanción disciplinaria ou equivalente que impida, no seu Estado, o acceso ao emprego público.4. Declaración xurada de non atoparse incursa en ningunha causa de incapacidade e incompatibilidade de conformidade coa lexislación vixente e referido ao momento da súa toma de posesión. As persoas aspirantes que fagan valer a súa condición de discapacidade deberán presentar un certificado dos órganos competentes que acredite tal condición e igualmente un certificado dos citados órganos ou da administración sanitaria acreditativo de compatibilidade co desempeño das tarefas e funcións do posto. A non presentación da documentación no prazo indicado ou deducirse desta que non reúne os requisitos esixidos para o seu nomeamento será causa de exclusión da Bolsa de Emprego, sen prexuízo da esixencia de responsabilidade polas canles procedentes. Nese caso chamarase ao/á seguinte candidato/a pola orde de puntuación, de acordo co establecido neste artigo.9.4. -Nomeamento do/a candidato/a proposto/a. Logo de cubrir a documentación esixible o/a candidato/a proposto/a, a Presidencia procederá ao seu nomeamento como persoal interino. Serán obxecto de publicidade na páxina web da Mancomunidade tanto o nomeamento como a propia Bolsa de Emprego. En tanto non se produza o nomeamento como persoal interino, a persoa proposta non terá dereito a ningunha prestación económica.9.5. -Renuncia ao chamamento. Considéranse causas xustificadas de renuncia á oferta de nomeamento as seguintes, as cales deben ser acreditadas axeitadamente. a) A existencia dunha relación laboral ou funcionarial previa cunha empresa ou administración. b) Estar en situación de alta no réxime de autónomos. c) Estar en situación de incapacidade temporal derivada dunha enfermidade, accidente de traballo ou baixa maternal con comunicación da baixa. d) Falecemento de familiar ata segundo grao de consanguinidade ou afinidade. e) Estar realizando cursos homologados na Administración Publica ou noutros organismos con certificación oficial. A documentación acreditativa das circunstancias alegadas deberá presentarse nun prazo non superior a cinco días hábiles dende a data do chamamento telefónico. A non xustificación das circunstancias alegadas ou o transcurso do prazo sen facelo dará lugar ao desprazamento da persoa interesada ata o último lugar da lista da Bolsa de Emprego. A renuncia ao chamamento aceptada pola Administración non dará lugar ao desprazamento, respectándose por tanto a orde xa adquirida pola persoa candidata.9.6. -Exclusión da Bolsa de Emprego. O/a integrante da Bolsa de Emprego que rexeite inxustificadamente, se absteña de contestar ou se manteña non localizable en tres chamamentos consecutivos será excluído/a da Bolsa de Emprego. Será tamén causa de exclusión a non presentación no prazo indicado da documentación esixida á persoa candidata proposta ou deducirse desta que non reúne os requisitos esixidos para o nomeamento. En todo caso, a persoa interesada poderá manifestar en calquera momento a súa vontade de ser excluída da Bolsa de Emprego.9.7.- Fin da relación de emprego e reingreso na bolsa. Ao producirse a finalización da relación de emprego como persoal laboral temporal, a persoa aspirante retomará á posición ordinal, que en cada momento, e en virtude da puntuación inicialmente acadada no proceso selectivo, lle corresponda dentro da bolsa.9.8.- Xestión da actualización da bolsa. As persoas que figuran na bolsa de emprego poderán cada ano entre o 1 e 15 de xullo proceder a actualización dos méritos achegados.10.1. Recursos contra as Bases e a convocatoria. Contra a resolución aprobatoria das presentes Bases, así como contra a convocatoria das probas selectivas, que ambas poñen fin á vía administrativa, poderá interpoñerse un recurso potestativo de reposición ante a Presidencia, no prazo dun mes a contar desde o día seguinte ao da notificación do presente acto, ao abeiro do establecido nos artigos 123.1 e 124.1 da Lei 39/2015, de 1 de outubro, de Procedemento Administrativo Común das Administracións Públicas; ou ben, directamente, un recurso contencioso-administrativo ante o Xulgado do Contencioso- Administrativo da Coruña que corresponda ou ben, a xuízo do/a demandante, o Xulgado do Contencioso-administrativo que corresponda ao seu domicilio, no prazo de dous meses, desde o día seguinte ao da recepción da presente notificación, de acordo co establecido nos artigos 8.1, 14.1 Segunda e 46.1 da Lei 29/1998, de 13 de xullo, reguladora da Xurisdición dependente. Non poderá interpoñerse un recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta deste polo transcurso do prazo dun mes desde a súa interposición, de acordo co establecido no artigo 123.2 da Lei 39/2015, de 1 de outubro, de Procedemento Administrativo Común das Administracións Públicas. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación deste; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderase interpoñer calquera outro recurso que estime conveniente para a defensa dos seus intereses.10.2. Recursos contra os actos do Tribunal. De acordo co establecido no artigo 121.1 da Lei 39/2015, de 1 de outubro, de Procedemento Administrativo Común, o Tribunal das probas selectivas para o acceso á Bolsa de Emprego de traballadores/as sociais da Mancomunidade considerase dependente do órgano ao que está adscrito ou que nomeou a Presidenta da Mancomunidade de Ordes. Polo tanto, contra os actos e resolucións do Tribunal, que non poñen fin á vía administrativa, poderán ser recorridos en alzada ante a Presidencia, no prazo dun mes se o acto fora expreso. Transcorrido o dito prazo a resolución será firme para todos os efectos, de acordo co artigo. Contra a resolución do recurso de alzada pola Presidencia, sen prexuízo do recurso extraordinario de revisión, non poderá interpoñerse recurso administrativo senón recurso contencioso-administrativo ante o Xulgado do Contencioso- Administrativo da Coruña que corresponda ou ben, a xuízo do/a demandante, o Xulgado do Contencioso-administrativo que corresponda ao seu domicilio, no prazo de dous meses, desde o día seguinte ao da recepción da presente notificación, de acordo co establecido nos artigos 8.1, 14.1 Segunda e 46.1 da Lei 29/1998, de 13 de xullo, reguladora da Xurisdición Contencioso-administrativa. En todo caso, poderá interpoñer calquera outro recurso que estime conveniente para a defensa dos seus intereses. Para o non previsto nas presentes Bases será de aplicación supletoria a Lei 7/1985, de 2 de abril, Reguladora das Bases do Réxime Local; o RD 896/1991, do 7 de xuño, polo que se establecen as regras básicas e programas mínimos aos que debe axustarse o proceso de selección dos funcionarios da administración local; o Texto Refundido da Lei do Estatuto Básico do Empregado Público, aprobado polo Real Decreto Lexislativo 5/2015, do 30 de outubro; a Lei 5/1997, de 22 de xullo, de Administración Local de Galicia e a Lei 2/2015, de 29 de abril, do Emprego Público de Galicia; o Texto Refundido das disposicións legais vixentes en materia de réxime local, aprobado polo Real Decreto Lexislativo 781/1986, de 18 de abril; e o Regulamento Xeral de Ingreso do Persoal ao Servizo da Administración Xeral do Estado e Provisión de Postos de Traballo e Promoción profesional dos funcionarios da Administración Xeral do Estado, aprobado polo Real Decreto 364/1995, de 10 de marzo; así como o resto da lexislación administrativa vixente. Ordes, 18 de xuño de 2020 A Presidenta, Susana García Gómez Solicitude para tomar parte na Bolsa de Emprego de traballadores/as sociais da Mancomunidade de Ordes. EXPÓN: Que convocadas as probas para a selección dos/as integrantes dunha Bolsa de Emprego de traballadores/as sociais Declaro baixo a miña responsabilidade: Que na data de remate do prazo de presentación de instancias cumpro todos e cada un dos requisitos esixidos nas bases da convocatoria que declaro coñecer. SOLICITO: Que sexa admitida a presente solicitude e documentación que achego para ser incluído/a na Bolsa de Emprego de traballadores/as sociais da Mancomunidade de Ordes. Documentación que se achega:  Fotocopia do DNI, pasaporte ou documento de identificación (COMPULSADO).  Copia do título da diplomatura en traballo social ou grao de traballo social. (COMPULSADO)  Informe de vida laboral e contratos para os efectos de valoración de méritos. (COMPULSADO)  Copia dos cursos, xornada e congresos para os efectos de valoración dos méritos. (COMPULSADO)  Copia do título que exime a realización da proba de lingua galega.,. de. de 2020. (Sinatura do/a solicitante) Sra. Presidenta da Mancomunidade de Ordes